पारंपरिक कार्य में नवाचार के साथ आगे बढ़ें : मोरवाल
सैनसमाज सरकारी योजनाओं का लाभ उठाएं। सरकार ने वंचित पिछड़े तबके के लिए विभिन्न योजनाएं संचालित की हैं। केश कला बोर्ड के माध्यम से कई योजनाओं को संचालन हो रहा है। राज्य सरकार सामाजिक उत्थान के लिए प्रतिबंध है। सरकार ने केश कला बोर्ड के रूप में समाज को सौगात दी है।
ये विचार शिवकर रोड स्थित सैन समाज के नोहरे के पास आयोजित सैन समाज के जिला स्तरीय प्रतिभा सम्मान समारोह में मुख्य अतिथि केश कला बोर्ड के अध्यक्ष मोहन मोरवाल ने व्यक्त किए। उन्होंने समाज से आह्वान किया कि वे पारंपरिक कार्य में नवाचार के साथ आगे बढ़े और अन्य क्षेत्रों में भी अपनी योग्यता के अनुरूप स्थान बनाए। समारोह में 251 प्रतिभाओं का सम्मान किया गया। समारोह में संत परमानंद महाराज, देवानंद महाराज, कृष्ण आत्मनंद महाराज एवं चेतन्यदास महाराज का भी सम्मान किया गया। कार्यक्रम अध्यक्ष यूआईटी चेयरपर्सन डाॅ.प्रियंका चौधरी ने कहा कि उनके दादा गंगाराम चौधरी ने सैन समाज का सदैव सहयोग किया और समाज ने भी हमेशा उनका मान रखा। वह भी अपने दादा के बताए रास्ते पर चलने के लिए प्रतिबध है। डाॅ.चौधरी ने कहा कि प्रतिभाओं को तरासने आगे बढ़ाने की जरूरत है। उन्होंने बालिका शिक्षा को बढ़ावा देने की बात कही। विशिष्ट अतिथि भाजपा के प्रदेश महामंत्री के.के. विश्नोई ने कहा कि युवाओं को आगे आने की जरूरत है। उन्हें यथा योग्य सामाजिक उत्थान में अपनी भागीदारी निभानी चाहिए। एक होकर आगे बढ़ने से ही सफलता मिलती है। प्रधान महासचिव नाई जागृति मंच विशंभर परिहार ने कहा कि नाई समाज अपनी शक्ति को पहचाने और एकजुट होकर आगे बढ़े। सम्मेलन में कलाकार सोनू सैन शिवम सैन ने भवई नृत्य की प्रस्तुति दी। सम्मेलन को एडवोकेट सुनिल भाटी, नाई जागृति मंच के प्रदेशाध्यक्ष कमल किशोर नाई, मोहनराम धांधल, दिनेश भादरेश, प्रो.सोहनराज परमार, चेतनराम पंवार ने भी संबोधित किया। सम्मेलन में मदन सैन को केश कला विकास एवं प्रबंधन समिति बाड़मेर का जिलाध्यक्ष नियुक्त किया। कार्यक्रम का संचालन महेन्द्र भाटी ने किया।
समाजके लिए की घोषणाएं : यूआईटीचेयरपर्सन डाॅ. प्रियंका चौधरी ने सैन समाज के बालिका छात्रावास के लिए 3 बीघा जमीन देने की घोषणा की। के.के. विश्नोई ने निजी कोष से 5 लाख रुपए, बाड़मेर सांसद कर्नल सोनाराम के प्रतिनिधि मदन सैन ने सांसद कोष से 5 लाख रुपए, समाजसेवी नेमीचन्द महाबार ने 1 लाख रुपए की घोषणा की। समाज के अन्य लोगों ने भी आर्थिक सहायता का आश्वासन दिया।
सम्मेलन में हीरालाल पार्षद जोधपुर, सत्यप्रकाश मारू, गोपाल हतोज, सुरेश सैन झुंझुनू , राजू चांचलवा, पृथ्वीराज सैन पाली, सांवलाराम सैन, मुकेश वीरा, सवाईलाल सरपंच फतेहगढ़, मूलाराम सैन सरपंच सणाऊ, प्रकाश सैन सरपंच सरवड़ी, बाड़मेर नगर अध्यक्ष वीरचन्द सैन, छात्रावास समिति अध्यक्ष देवाराम रेवाड़ी, कोषाध्यक्ष मघाराम अभुरिया, कार्यक्रम सह संयोजक दीपक अभुरिया आदि ने भाग लिया।
बाड़मेर. अतिथियाें का स्वागत करते समाज के लोग
बाड़मेर. सम्मान समारोह में नृत्य की प्रस्तुति देता युवक उपस्थित समाज के लोग।
mag_Deva hin_Deva hin_Deva hin_Deva bho_Deva hin_Deva hin_Deva